
Temeljem Zaključka o provedbi sufinanciranja školske prehrane učenicima srednjih škola kojim je osnivač Varaždinska županija u školskoj godini 2026./2027. (KLASA: 602-02/26-12/32; URBROJ: 2186 -02/1-26-1 od 23. rujna 2026. godine) Srednja škola „Arboretum Opeka“ dana 25. 9. 2026. objavljuje 
[bookmark: _Hlk531939306]POZIV ZA SUFINANCIRANJE ŠKOLSKE  PREHRANE UČENICIMA SREDNJE ŠKOLE „ARBORETUM OPEKA“
I.
Pravo na sufinanciranje školske prehrane ostvaruju isključivo učenici čiji roditelji/staratelji posjeduju Rješenje Hrvatskog zavoda za mirovinsko osiguranje iz 2026. godine ostvaruju pravo na dječji doplatak iz prve cenzusne grupe sukladno Pravilniku. Visina dječjeg doplatka u prvoj cenzusnoj grupi  iznosi 61,80 eura, odnosno: 77,25 eura  - za dijete bez oba roditelja ili za dijete čija su oba roditelja nepoznata ili nepoznatog prebivališta ili potpuno nesposobni za samostalan život i rad ili im je oduzeta poslovna sposobnost, za dijete s utvrđenim oštećenjem zdravlja te za dijete smrtno stradalog ili nestalog hrvatskog branitelja; 71,07 eura - za dijete bez jednog roditelja ili za dijete čiji je jedan roditelj nepoznat ili nepoznatog prebivališta ili potpuno nesposoban za samostalan život i rad ili mu je oduzeta poslovna sposobnost.

II.
Učeniku koji ostvaruje pravo na dječji doplatak iz članka 1. sufinancirat će se obrok s 1,33 eura po nastavnom danu koji je proveo u školi.
III.
Prijavu na Poziv podnosi roditelj/skrbnik učenika za kojeg traži sufinanciranje školske prehrane, a mora sadržavati sljedeće dokumente:
a) Rješenje o pravu na doplatak za djecu Hrvatskog zavoda za mirovinsko osiguranje iz 2026. godine ili Potvrdu o isplaćenom doplatku za djecu na kojoj se jasno vidi visina dječjeg doplatka u jednom mjesecu za prijavljenog učenika,
b) zahtjev za sufinanciranje školske prehrane (obrazac se može preuzeti na web stranici Škole ili kod razrednika)
IV.
Pravo na sufinanciranje školske prehrane ostvaruje se na način da roditelj/skrbnik pravodobno podnese zahtjev za sufinanciranje školske prehrane i priloži potrebnu dokumentaciju iz točke III.  
V.
Poziv je objavljen na web stranici škole, oglasnoj ploči škole i putem oglasne knjige. 
Poziv će biti otvoren do 10. listopada 2026. godine. Dokumentaciju je potrebno dostaviti razredniku u sjedištu škole na adresi Vinička 53 u Marčanu. 
      Srednja škola „Arboretum Opeka“

